Gatens advokat

Gatens advokat er en roman skrevet av den amerikanske forfatteren John Grisham, og den var hans niende roman. Filmen ble sluppet i USA i januar 1998, og publisert av Bantam Books.

Handlingsreferat 

En hjemløs mann, som bare identifiserer seg som «Mister» går inn på kontoret til det mektige advokatfirmaet Drake & Sweeney, og tar mange av advokatene som gissel mens han krever informasjon om en slags utkastelse som skal ha funnet sted. Til slutt blir han skutt og drept av en snikskytter fra politiet. Men en av gislene, advokat Michael Brock, føler seg tvunget til å undersøke denne saken videre. Brock finner veien til 14th Street Legal Clinic, hvor han møter Mordecai Green, en talsmann for de hjemløse.

Green, sammen med sine ansatte, jobber for å gi juridisk hjelp til de mest undertrykte medlemmene av samfunnet. Brock oppdager at Drake & Sweeney var involvert i den plutselige godkjenningen av et byggeprosjekt på stedet for en bygning som tidligere hadde fungert som husleie for tidligere hjemløse familier. Disse personene var leietakere og dermed berettiget til en fullstendig juridisk prosess før de kunne kastes ut, men en senior partner ved Drake & Sweeney ignorerte denne informasjonen, fordi firmaet hans kan tjene mye penger på det nye prosjektet. Dermed ble alle leietakerne ulovlig kastet ut midt på vinteren, noe som resulterte i at en hjemløs familie døde. Brock tar med seg konfidensielle dokumenter, og har til hensikt å kopiere den, men han blir raskt mistenkt for tyveri.

Sjokkert over det han har oppdaget, velger Brock å forlate Drake & Sweeney for å heller ta en dårlig betalt stilling hos 14th Street Legal Clinic som forsøker å beskytte rettighetene til de hjemløse. Samtidig ender hans allerede døende ekteskap i en skilsmisse. Brock blir senere følelsesmessig involvert i saken om en kvinne ved navn Ruby, hvis rus-avhengighet førte til at hun mistet omsorgen for sønnen sin. Han møter også en ung hjemløs talsmann ved navn Megan, og de innleder et forhold. Når Drake & Sweeney går etter Brock med anklager om tyveri og feilbehandling, anlegger klinikken et søksmål mot firmaet og dets forretningspartnere. Firmaet inngår en avtale hvor Brock får advokat-lisensen sin midlertidig suspendert, samtidig som Drake & Sweeney går med på å betale en større sum penger og sparker den ansatte hvis handlinger førte til den unge familiens død.

Karakterer 
 Polly - sekretæren til Michael Brock
 Michael Brock - en velstående advokat hos Drake & Sweeney.
 DeVon "Mister" Hardy - en hjemløs mann som tar en rekke gisler hos Drake & Sweeney.
 Mordecai Green - en advokat som forsøker å hjelpe de fattige.
 Claire Brock - kone til Michael Brock; aspirerende nevrokirurg.
 Arthur Jacobs - senior-partner hos Drake & Sweeney.
 Barry Nuzzo - mangeårig advokat ved Drake & Sweeney.
 Braden Chance - en eiendomsadvokat hos Drake & Sweeney
 Hector Palma - advokatfullmektig for Braden Chance
 Lontae Burton - en hjemløs kvinne med fire barn: Ontario, Alonzo, Dante og Temeko.
 Abraham Lebow - en advokat, og medarbeider ved Mordecai Green og Sofia Mendoza.
 Sofia Mendoza - en sosialarbeider. Medarbeider ved Mordecai Green og Abraham Lebow.
 Tillman Gantry - tidligere hallik, og en to ganger dømt forbryter
 Ruby - en hjemløs kvinne avhengig av narkotika, som Brock forsøker å hjelpe
 Megan - Brocks senere kjærlighetsinteresse som jobber ved et krisesenter for kvinner

John Grisham
Kriminalromaner
Bøker fra 1998